ໃນວັນທີ 12 ກຸມພາ 2018 ນີ້, ທ່ານ ພົນຈັດຕະວາ ບຸນຈັນ ລາດຊະວົງ ກຳມະການ ຄະນະພັກກະຊວງປ້ອງກັນປະ ເທດ, ເລຂາຄະນະພັກ, ຫົວໜ້າ ການທະຫານວິທະຍາຄານກົມ ມະກຳ ໄດ້ລົງພົບປະໂອ້ລົມ ນັກ ຮຽນ-ນັກສຶກສາບຳລຸງ ລະບົບ 3 ເດືອນ ຊຸດທີ 15 ໂດຍມີຄະນະ ຫ້ອງອົບຮົມ, ຄະນະກອງພັນ, ພະແນກການທີ່ກ່ຽວຂ້ອງ, ບັນ ດາຄູ-ອາຈານ ພ້ອມດ້ວຍພະນັກ ງານ ແລະ ບັນດານັກຮຽນ-ນັກສຶກສາ ບຳລຸງ ລະບົບ 3 ເດືອນ ຊຸດທີ 15 ເຂົ້າຮ່ວມຢ່າງພ້ອມ ພຽງ.
ການພົບປະໂອ້ລົມຂອງຫົວ ໜ້າການທະຫານ ວກ ໃນຄັ້ງນີ້ ໂດຍໄດ້ຍົກໃຫ້ເຫັນສະພາບການໂດຍລວມ, ທີ່ຕັ້ງ, ພາລະບົດບາດ ແລະ ໜ້າທີ່ຂອງ ວກ ໃນການ ຈັດຕັ້ງປະຕິບັດຕາມໂຄງການ ຫຼັກສູດການຮຽນ-ການສອນທີ່ ກົມໃຫຍ່ເສນາທິການກອງທັບ ວາງອອກ ຍົກໃຫ້ເຫັນຄວາມ ໝາຍຄວາມສຳຄັນ ບັນດາຂໍ້ສະ ດວກ, ຂໍ້ຫຍຸ້ງຍາກຕ່າງໆ ບັນດາ ພາກ ບົດເນື້ອໃນທີ່ຈະເຝິກແອບ ຮໍ່າຮຽນຕະຫຼອດໄລຍະເວລາ 3 ເດືອນທີ່ຈະຕ້ອງໄດ້ສູ້ຊົນເອົາໃຈໃສ່ຕັ້ງໜ້າຜ່ານຜ່າທຸກຄວາມ ຫຍຸ້ງຍາກ ແລະ ກຳໃຫ້ໄດ້ຈັງ ຫວະບາດກ້າວພາກທິດສະດີ- ຫຼັກການ ແລະ ພາກປະຕິບັດຕົວ ຈິງໄປພ້ອມກັນ ພາກວິຊາສິລະ ປະຍຸດ-ຍຸດທະວິທີທະຫານຮາບ ທັງນີ້ກໍເພື່ອແນໃສ່ເຮັດໃຫ້ພະນັກ ງານບັນຊາ-ນຳພາ ໃນກຳລັງ ປະກອບອາວຸດຢູ່ໃນກຳລັງ ຫຼວງ, ກຳລັງທ້ອງຖິ່ນໃຫ້ມີປະ ສິດທິພາບສູງໄປພ້ອມໆກັນເຂົ້າ ໃນຫຼັກສູດການຮຽນ-ການສອນ ຂອງວິທະຍາຄານໃຫ້ມີຄວາມ ເຂັ້ມແຂງດ້ານການເມືອງ-ການ ທະຫານໃຫ້ມີຄຸນະພາບສູງຂຶ້ນ ເລື້ອຍໆ.
ໂອກາດດຽວກັນນີ້ ຫົວໜ້າ ການທະຫານ ວກ ຍັງຮຽກຮ້ອງ ມາຍັງບັນດາພະນັກງານນຳພາ- ບັນຊາທີ່ເຂົ້າມາຮໍ່າຮຽນຫຼັກສູດ ທິດສະດີ-ຫຼັກການ ແລະ ປະຕິ ບັດຕົວຈິງຢູ່ວິທະຍາຄານແຫ່ງ ນີ້ ຈົ່ງພ້ອມກັນຮໍ່າຮຽນຫັດແອບ ວິຊາສິລະປະຍຸດ-ຍຸດທະວິທີທະ ຫານຮາບ ນຳຄູ-ອາຈານ ເພື່ອ ນຳໄປຈັດຕັ້ງໝູນໃຊ້ເຂົ້າໃນໜ້າ ທີ່ການເມືອງຂອງຕົນຢູ່ກົມກອງ ໃຫ້ບັນລຸໝາກຜົນສູງ.
ໂດຍ: ທິບໄກສອນ ແສງມະນີ